《教授同太守过横碧因留教授一饮》
宋代·韩淲

班坐横碧轩，便足了吾事。水南冻雨中，岁晚欲何为。

人生衰荣尔，翻覆当有自。使君真不凡，宾从随听视。

偶然理窗楹，岂曰登临地。吕曾骨已朽，方来重增喟。

萧闲著我老，婆娑恐容易。惜乎一杯酒，未敢驻千骑。

梅花山翠寒，孤香发清吹。

作者简介：韩淲（biāo）（1159—1224）南宋诗人。字仲止，一作子仲，号涧泉，韩元吉之子。祖籍开封，南渡后隶籍信州上饶（今属江西）。从仕后不久即归，有诗名，著有《涧泉集》。淲清廉狷介，与同时知名诗人多有交游，并与赵蕃（章泉）并称“二泉”。著作历代书目未见著录。史弥远当国，罗致之，不为少屈。人品学问，俱有根柢，雅志绝俗，清苦自持，年甫五十即休官不仕。嘉定十七年，以时事惊心，作甲申秋三诗，得疾而卒，年六十六。